**Pavasarīgā audzināšanas konference Daugavpils 9.vidusskolā.**

16.aprīlī Daugavpils 9.vidusskolā notika audzināšanas jomas metodisko izstrādņu konference- ideju krātuve **„Es daru tā”**. Pēc Daugavpils 9.vidusskolas ansambļa muzikālā priekšnesuma (skolotāja Ilona Ļaksa) Izglītības atbalsta nodaļas vadītāja Lidija Plavinska novēlēja visiem daudz radošu ideju un iedvesmu. Konferences turpinājumā tika aktualizēts jautājums, ka bieži vien mēs vairāk pievēršamies skolēnu audzināšanas jautājumiem un savu attīstību atstājam novārtā. Daugavpils krievu vidusskolas- liceja latviešu valodas un literatūras skolotāja Inga Sokolova aicināja sanākušos pievērsties pašrūpēm un aprakstīja savu vidusskolēnu pašaudzināšanas vides radīšanas pieredzi.

Tālākais konferences darbs noritēja 3 grupās- sākumskolas/pamatskolas (grupas vadītāja Daugavpils Saskaņas pamatskolas direktores vietniece Dace Plociņa), pamatskolas/vidusskolas (grupas vadītāja Daugavpils 9.vidusskolas direktora vietniece Agnese Jurģīte) un 13.humānās pedagoģijas lasījumos gūto atziņu grupā (grupas vadītāja Daugavpils Vienības pamatskolas direktores vietniece Ērika Locika). Darba gaitā varēja gūt daudzas atziņas, kuras būs noderīgas arī tālākajā darbā. Liels paldies visiem skolotājiem, kuri bija atsaucīgi un dalījās pieredzē. Tie ir Olga Serova, Natālija Krivenko, Natālija Dzjumane, Igors Štorms (Daugavpils 9.vidusskola), Svetlana Skripnika (Daugavpils 11.psk.), Nataļja Sergijenko, Jeļena Kaļiņina (Daugavpils 17.vsk.), Aļona Kokina, Svetlana Gude, Ilga Gurova , Vanda Petrova (Daugavpils 13.vsk), Ineta Bogotā, Silva Šaršūne, Inese Gradkovska, Elita Lazdāne, Inese Siņavska,Irēna Puncule (Daugavpils 12 vsk.), Aļona Deņisova (Daugavpils 10.vsk), Ingrīda Karašova, Gaļina Uzlova,Jevgēnija Bendorjusa, Teresa Kovale (Daugavpils Centra vsk.), Inese Suhane (Daugavpils 16.vsk.), Ilona Kravčenoka, Gaļina Čekane (Daugavpils 3.vsk), Irina Dundere (Daugavpils 6.vsk.), Svetlana Avreiceviča (Daugavpils 15.vsk.), Lilita Razminoviča, Silvija Vaidere (Daugavpils Vienības psk.), Valentīna Rudņeva (BJC „Jaunība”), Alina Magomedova (Daugavpils Krievu vidusskola-licejs).

Darba grupu noslēgumā katras grupas dalībnieki balsoja par interesantāko metodisko izstrādni, tādējādi skatītāju simpātijas balvas ieguva Inese Suhane, Svetlana Avreiceviča un Valentīna Rudņeva.

Par atbalstu šīs konferences organizēšanā liels paldies ir jāsaka Daugavpils pilsētas Izglītības pārvaldes vadītājai Marinai Isupovai, BJC „Jaunība” direktorei Ainai Jansonei, kā arī Daugavpils 9.vidusskolas direktoram Arturam Fedotovam.

Informāciju sagatavoja:

Daugavpils vispārizglītojošo skolu

direktoru vietnieku audzināšanas jomā MA vadītāja

Agnese Jurģīte.